Titanic: The Legend Goes On

Titanic: The Legend Goes On (באיטלקית: Titanic, mille e una storia, בתרגום חופשי: "טיטניק: האגדה ממשיכה") הוא סרט אנימציה מוזיקלי איטלקי משנת 2000 אודות שקיעתה של הספינה "טיטניק". הסרט נכתב ובוים על ידי קמיליון טאטי.

 עלילה 
הסרט נפתח ברכבת בשירות "וייט סטאר ליין" שמסיעה את נוסעיה אל המזח בו עוגנת הטיטניק. על הרכבת נמצאת אישה עניה בשם אנג'ליקה, המשמשת כמשרתת עבור אמה החורגת ושתי אחיותיה החורגות המרושעות. אנג'ליקה חולמת למצוא אהבה וכן את הוריה, בעזרת תיליון כחול ובתוכו תמונתה של אמה לזיהוי.

במקביל, לספינה מגיעים נוסעים נוספים: איש אנגלי ממעמד האצולה בשם ויליאם, יחד עם האומנת שלו, שאיבדה את בתה שנים טרם העלילה וכן המזכיר שלו, גסטון. נוסעים נוספים כוללים את ויני תאבת הבצע, בנקאי כושל בשם ג'רמי מקפלנל, גנבת תכשיטים בשם קורנית'יה מינסטרק, שני עוזריה השלומיאלים קירק ודירק, בלש משטרה בשם סם ברדברי שנשלח ללכוד אותם וכן מולי, זמרת הספינה. אל ההפלגה מצטרפות חיות מואנשות שמתגוררות בתא המטען: משפחה של עכברים יידישאים, אווזים, כלב בשם פריץ, עורב בשם הקטור ולהקה המורכבת מעכברים מקסיקנים. במהלך ההפלגה, הנוסעים מתחילים להתחבר אחד לשני: ויליאם ואנג'ליקה מתאהבים ממבט ראשון וכן ויני וג'רמי מתאהבים לאחר שפלופסי, כלבה של ויני משדך ביניהם. גסטון מנסה להרשים את מולי בעזרת התיליון של אנג'ליקה, אותו הוא מצא קודם לכן. סם משוטט בספינה בעודו מחופש בכדי לעצור את קורנית'יה ובינתיים קירק ודירק מנסים ללא הצלחה לגנוב את תכשיטיה של ויני.

נקודת השיא של הסרט מגיעה במהלך נשף לנוסעי המחלקה הראשונה, אליו אנג'ליקה מצליחה להגיע לאחר ששותפתה לתא משאילה לה את השמלה שלה. בנשף, אנג'ליקה פוגשת בויליאם והשניים רוקדים. מקסי, ילד ממשפחת העכברים מבחין בתילון ששייך לאנג'ליקה ובעזרת שאר החיות הוא משיב לה אותו בחזרה. לאחר שהבינה שהתיליון נגנב מאנג'ליקה, מולי עוזבת את גסטון בכעס. כשגרת'ווד, ברניס והורטנס (האם והאחיות החורגות בהתאמה) מנסות להפריד בין אנג'ליקה לוויליאם, מקסי מפחיד אותן. קירק ודירק מצליחים לגנוב תיליון פנינים מויני, אך מגלים שהוא מזויף מכיוון שויני לא עשירה, אך נוהגת להעמיד פנים שכן כדי לצאת עם גברים עשירים.

הטיטניק מתנגשת בקרחון ומים מתחילים להציף אותה. הנוסעים ממהרים לספינות ההצלה ואנג'ליקה, ויקטוריה (שותפתה לתא של אנג'ליקה) ונכדיה מצליחים לעלות על סירת הצלחה ולברוח ממשפחתה החורגת של אנג'ליקה, שעלו על סירה אחרת. בדרכם לסירת ההצלה, אנג'ליקה מתאחדת עם ויליאם, אך הוא נשאר מאחור מפאת ההוראה "נשים וילדים תחילה". כל החיות מתא המטען בורחות על גבו של קרש ומצליחות להציל את טבח הספינה מטביעה.

ג'רמי מגלה את האמת לויני אודותיו, אך היא נשארת איתו למרות זאת והשניים מוצאים את מותם על ספינה. מולי מחליטה להישאר עם הלהקה שלה על הספינה גם כן. ויליאם מציל ילד מטביעה, אך טובע בעצמו וככל הנראה מצא את מותו. על סירת ההצלה, אנג'ליקה מגלה שהאומנת של ויליאם היא אמה הביולוגית והשתיים מתאחדות. החבורה מצילה את הבלש סם מהמים ולבסוף גם את ויליאם, המתברר כחי והוא ואנג'ליקה מתאחדים באושר.

בסוף הסרט, קריינות חושפת מה עלה בגורל הדמויות: ויליאם ואנג'ליקה נישאו באושר ועושר, סם הכניס את קורנת'יה מאחורי סורג ובריח, קירק ודירק נישאו לאחיותיה החורגות של אנג'ליקה וגסטון נישא לאישה מהמעמד הגבוה בתקווה להנות מכספה, אך במקום זאת הוא מטפל בעבודות הבית.

 שחקנים 
 איטלקית 
 פרנצ'סקה גואדנגו – אנג'ליקה
  – ויליאם
 ולריה פלירי – גרת'ווד
 קלאודיה פטילי – ברניס
 אליאנה לופו – אורטנסיה
 סטפניה רומגנולי – אמליה
 לוסיו סאקון – גסטון
  – קירק
 דיאגו רנגטי – דירק
  – סם
  – סגן הקפטן
 פיירלדו פרנטי – הקפטן
 אנטונלה גיאניני – מולי
  – פבליטו
 גרזיאלה פולסינטי – ויקטוריה
 בובי סולו – פריץ

 אנגלית 
 ליסה רוסו – אנג'ליקה
 מארק תומפסון-אשוורת' – ויליאם
 קרולין יאנג – מקסי העכבר / עכבר שוודי
  – פריץ / ג'ופרי
 ג'יזל מת'יוס – גרת'ווד
 סילבה בנטון – ברניס
 ביאנקה אלסנדרה ארה – הורטנס
 ויקטוריה וולס – קורנת'יה
 קלייב רייס – קירק
 דאג מקין – דירק
 ז'אק סטני – גסטון
  – סם
 אדמונד פורדום – ג'רמי מקפלנל
 דייוויד ברנדון – סגן הקפטן
 קנת' בלטון – קפטן סמית'
 פאט סטרקי – מולי
 ג'יל טיילר – ויקטוריה
 סוזן ספיפורד – אמא של אנג'ליקה (ללא קרדיט)

 הפקה 
הפקת הסרט נמשכה 3 שנים.

 הפצה 
הסרט הופץ לבתי הקולנוע באיטליה ב-15 בספטמבר 2000, לאחר מכן הופץ בתקליטורי DVD בחודש יולי לאחר מכן בקנדה. מאז הוצאת הסרט, גרסת ה-DVD הקנדית לא מוצעת יותר למכירה, אך הסרט הופץ מחדש על ידי Third Millennium Distributions.

 הגרסה האנגלית 
לסרט קיימות שתי גרסאות בשפה האנגלית, שתי הגרסאות דובבו על ידי אותו צוות מדבבים. הגרסה השנייה מציגה עלילה אלטרנטיבית יחד עם עריכות נוספות. בנוסף, לגרסה השנייה הולחן פסקול חדש ונוספו שירים חדשים על ידי המלחין מאט מגווייר. למרות שהגרסה הראשונה של הסרט היא באורך של 82 דקות, הגרסה השנייה קוצרה ל-58 דקות בתוספת 12 דקות נוספות שמציגות סצנות שהוסרו בעריכה במהלך כתוביות הסיום של הסרט. בכך, אורכה של הגרסה השנייה הוא 70 דקות.

 ביקורות 
, מחברת הספר "Titanic on Film: Myth versus Truth" (בתרגום חופשי: "טיטאניק בסרט: מיתוס נגד האמת") תיארה את הסרט כ-"חיקוי כושל של דיסני שמצטיין בטעם רע". הכתב כריסטופר קמפבל מאתר הביקורות "IndieWire" כתב על הסרט: "לא ראוי לילדים ושהוא כתוב ומאוייר בצורה שמזלזלת בזיכרון הטיטניק". מבקר הסרטים טים ברייטון מהאתר "Alternate Ending" כתב על הסרט: "בצורה אירונית, זהו אחד הסרטים הגרועים הכי מהנים של שנות ה-2000".

 קישורים חיצוניים 

 הערות שוליים 

קטגוריה:טיטניק
קטגוריה:סרטי 2000